
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL RAJONO SAVIVALDYBĖS ADMINISTRACIJOS DIREKTORIAUS 2017 M. LAPKRIČIO 16 D. ĮSAKYMO NR. AT-1083 „DĖL PIRKIMO KOMISIJOS SAVIVALDYBĖS BŪSTO PIRKIMUI SKELBIAMŲ DERYBŲ BŪDU ORGANIZUOTI IR ATLIKTI SUDARYMO, KOMISIJOS DARBO REGLAMENTO IR PIRKIMO SĄLYGŲ TVIRTINIMO“ PAKEITIMO 

2018 m. balandžio    d.  Nr. AT-
Šakiai


Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 24 punktu,
p a k e i č i u  rajono savivaldybės administracijos direktoriaus 2017 m. lapkričio 16 d. įsakymo Nr.  AT-1083 „Dėl pirkimo komisijos savivaldybės būsto pirkimui skelbiamų derybų būdu organizuoti ir atlikti sudarymo, komisijos darbo reglamento ir pirkimo sąlygų tvirtinimo“:
1. 2.1. punktu patvirtintų Pirkimo komisijos savivaldybės būsto pirkimui organizuoti ir atlikti darbo reglamento 1 punktą ir jį išdėstau:
„1. Komisija savivaldybės būsto pirkimui organizuoti ir atlikti (toliau – Komisija) sudaroma pirkimui skelbiamų derybų būdu organizuoti ir vykdyti. Savivaldybės būstas perkamas Kidulių seniūnijos Judrių k., Kidulių k., Kaimelių k., Kukarskės k. ar Šiaudinės k. ribose, vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl žemės, esamų pastatų ar kitų nekilnojamųjų daiktų įsigijimo arba nuomos ar teisių šiuos daiktus įsigijimo tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“ (toliau – Vyriausybės patvirtinta tvarka). 
2. 2.2. punktu patvirtintas Rajono savivaldybės būsto pirkimo skelbiamų derybų būdu sąlygas ir išdėstau jas nauja redakcija: 










				PATVIRTINTA
				Rajono savivaldybės administracijos
				direktoriaus 2017 m. lapkričio 16 d.
				įsakymu Nr. AT-1083
				(rajono savivaldybės administracijos 
				direktoriaus 2018 m. balandžio  d.
				įsakymo Nr. AT-     redakcija)   


 „RAJONO SAVIVALDYBĖS BŪSTO PIRKIMO SKELBIAMŲ DERYBŲ BŪDU SĄLYGOS

I. BENDROSIOS NUOSTATOS
1. Šakių rajono savivaldybė (toliau – Savivaldybė) skelbiamų derybų būdu Kidulių seniūnijos Judrių k., Kidulių k., Kaimelio k., Kukarskės k. ar Šiaudinės k. ribose perka vieną 2-jų arba 3-jų kambarių butą. 
2. Savivaldybės būsto 1 kv. metro naudingojo ploto pirkimo kaina turi būti ekonomiškai pagrįsta (palyginus su nekilnojamųjų daiktų rinkos kainų analogais). Perkamų gyvenamųjų patalpų  vieno kvadratinio metro naudingojo ploto kaina turi būti ne didesnė kaip 300 Eur/kv. m, o perkamo buto kaina turi neviršyti 12000 Eur.
3. Gyvenamosios patalpos turi atitikti normatyviniuose statybos techniniuose dokumentuose nustatytus reikalavimus, keliamus gyvenamosioms patalpoms (Lietuvos Respublikos statybos įstatymas). 
4. Gyvenamosiose patalpose turi būti priklausanti santechnikos įranga (vamzdynai, vonia (dušas) (jei yra vonios kambarys), klozetas (jei yra tualetas), praustuvas, virtuvėje plautuvė, vandens maišytuvai).
5. Gyvenamosios patalpos turi būti geros techninės būklės, švarios, atitikti statybos bei specialiąsias normas (higienos, priešgaisrinės saugos ir kt.) reikalavimus.
6. Gyvenamosios patalpos negali būti užstatytos ar įkeistos fiziniams ar juridiniams asmenims. Sandorio sudarymo metu gyvenamosios patalpos negali būti išnuomotos, suteiktos panaudai, neturi būti įsiskolinimų už komunalines paslaugas, deklaruotų asmenų, jos turi būti atlaisvintos, be jokių apsunkinimų disponuoti ir valdyti.
7. Gyvenamosios patalpos perkamos su teisiškai įregistruotais priklausiniais (rūsiais, sandėliukais ir pan.). Kandidatas teikdamas pasiūlymą turi nurodyti, ar nekilnojamasis daiktas parduodamas kartu su jam priskirtu žemės sklypu. Tais atvejais, kai kandidatas neparduoda nekilnojamajam daiktui priskirto žemės sklypo, jis privalo nurodyti nekilnojamajam daiktui priskirto žemės sklypo naudojimo sąlygas.
8. Kandidatas paraišką dalyvauti derybose ir kitus dokumentus pateikia lietuvių kalba.
9. Paraiškas gali pateikti fiziniai ir juridiniai asmenys (toliau – kandidatai).
10. Paraiškos galiojimo terminas iki 2018 m. gruodžio 31 d.




II. PARAIŠKŲ PATEIKIMO TVARKA

11. Kandidatai sąlygas ir kitus dokumentus, susijusius su savivaldybės būsto pirkimu, gali gauti Šakių rajono savivaldybės administracijos Biudžeto, turto ir strateginio planavimo   skyriuje (200 kab., Bažnyčios g. 4, Šakiuose) taip pat Šakių rajono savivaldybės internetiniame puslapyje www.sakiai.lt.  
12. Paraiška (1 priedas) dalyvauti skelbiamose derybose turi būti pateikta iki nustatyto laiko. Po nustatyto laiko pateiktos paraiškos nenagrinėjamos. 
13. Paraiškų pateikimo tvarka:
13.1. kandidatas užklijuotame voke su užrašu: „Skelbiamoms deryboms dėl gyvenamųjų patalpų pirkimo Kidulių seniūnijoje“, nurodant kandidato rekvizitus (vardas, pavardė (įmonės pavadinimas), adresas) pateikia:
13.1.1. užpildytą paraiškos formą, kurią pasirašo visi bendrasavininkai (abu sutuoktiniai) (1 priedas);
13.1.2. užpildytą siūlomų parduoti gyvenamųjų patalpų techninės būklės aprašymo formą (2 priedas);
13.1.3. gyvenamųjų patalpų nuosavybę patvirtinančių dokumentų kopiją, patvirtintą teisės aktų nustatyta tvarka;
13.1.4. gyvenamųjų patalpų kadastro duomenų bylos kopiją;
13.1.5. jei pardavimą vykdo savininko įgaliotas asmuo, - pridedamas notaro patvirtintas įgaliojimas, suteikiantis teisę asmeniui derėtis dėl gyvenamųjų patalpų pardavimo; 
13.2. kandidatai privalo nurodyti jų pasiūlyme esančią konfidencialią informaciją. Pasiūlyme nurodyta nekilnojamojo daikto kaina negali būti konfidenciali.
14. Paraiška su priedais turi būti sunumeruota, susiūta ir paskutiniojo lapo antroje pusėje patvirtinta kandidato arba jo įgalioto asmens parašu, o juridinio asmens - ir antspaudu. Jei pasirašo savininko įgaliotas asmuo, pridedamas notaro patvirtintas įgaliojimas. 
15. Paraiškos priimamos Šakių rajono savivaldybės administracijos priimamajame (217 kab., Bažnyčios g. 4, Šakiai). 
Informaciją teikia rajono savivaldybės administracijos Biudžeto, turto ir strateginio planavimo skyriaus vyriausioji specialistė Sonata Gruzdaitienė, tel. 8 345 66108, el. p. sonata.gruzdaitiene@sakiai.lt. 

III. PARAIŠKŲ  NAGRINĖJIMAS

16. Vokai su paraiškomis atplėšiami komisijos (toliau – Komisija) posėdyje, Šakių rajono savivaldybės administracijos 215 kab., Bažnyčios g. 4, Šakiuose.
17. Jeigu komisija kandidato parduodamų gyvenamųjų patalpų dokumentus gauna pasibaigus nustatytam terminui, šie dokumentai grąžinami juos pateikusiam kandidatui.
18. Jeigu visų kandidatų pateikti parduodamų gyvenamųjų patalpų dokumentai neatitinka reikalavimų, nustatytų pirkimo dokumentams, arba negaunama nė vienos paraiškos dalyvauti derybose, pirkimo procedūros atliekamos iš naujo.
19. Komisija išnagrinėja gautas kandidatų paraiškas dalyvauti derybose ir parduodamų gyvenamųjų patalpų dokumentus ir įvertina jų atitikimą reikalavimams, nustatytiems pirkimo dokumentams. Jeigu kandidatas pateikė netikslius ar neišsamius duomenis apie atitiktį pirkimo dokumentų reikalavimams arba šių duomenų trūksta, komisija turi teisę nepažeisdama lygiateisiškumo ir skaidrumo principų prašyti kandidatą šiuos duomenis patikslinti, papildyti arba paaiškinti.  
20. Komisija ne vėliau kaip per 5 darbo dienas nuo paskutinės pasiūlymų pateikimo dienos atmeta kandidatų pateiktus pasiūlymus, jeigu jie neatitinka pirkimo dokumentuose nustatytų reikalavimų, ir pateikia kandidatui motyvuotą atsakymą, kodėl jo pateikti dokumentai atmetami.
21. Komisija  visiems kandidatams, kurių pasiūlymai neatmesti, ne vėliau kaip per 5 darbo dienas nuo paskutinės pasiūlymų pateikimo dienos vienu metu išsiunčia kvietimą derėtis dėl kainos ir kitų sąlygų. Kartu komisija išsiunčia kandidatui prašymą, jei toks reikalingas, patikslinti ar papildyti duomenis. Kandidatai patikslintus ar papildytus duomenis Komisijai pateikia ne vėliau kaip per 5 darbo dienas nuo prašymo išsiuntimo kandidatams dienos. 
22. Jeigu kandidatui iki nustatyto termino patikslinus, papildžius ar paaiškinus duomenis paaiškėja, kad kandidato pasiūlymas neatitinka pirkimo dokumentuose nustatytų reikalavimų, komisija atšaukia kvietimą derėtis, atmeta kandidato pasiūlymą ir pateikia jam motyvuotą atsakymą dėl pasiūlymo atmetimo. 
23. Komisija apžiūri neatmestose paraiškose siūlomas pirkti gyvenamąsias patalpas ir įvertina jų atitikimą reikalavimams, nustatytiems pirkimo sąlygose. Komisija užpildo techninio vertinimo formą (3 priedas).
24. Komisija, atsižvelgdama į derybų rezultatus, sudaro pasiūlymų eilę ir visiems derybose dalyvavusiems kandidatams išsiunčia informaciją apie derybų rezultatus. Kandidatas, kurio pasiūlymas pirmas eilėje, taip pat informuojamas apie jo pasiūlyto nekilnojamojo daikto individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka ir pareigą sumokėti 50 procentų perkančiosios organizacijos patirtų turto vertinimo išlaidų, jeigu jis nepagrįstai atsisakytų sudaryti pirkimo sutartį.
25. Nekilnojamųjų daiktų įsigijimo kaina negali daugiau kaip 10 procentų viršyti rinkos kainos vertės, nustatytos atlikus individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka. 
26. Šių Sąlygų 25 punkte nurodytas reikalavimas netaikomas, jeigu Komisija pagrindžia nekilnojamųjų daiktų įsigijimo didesne nei 10 procentų rinkos vertės kaina tikslingumą.
27. Atlikus kandidato pasiūlyto nekilnojamojo daikto individualų turto vertinimą, kurio metu buvo nustatyta mažesnė nei kandidato pasiūlyta kaina, komisija gali pakartotinai derėtis dėl kandidato pasiūlytos nekilnojamojo daikto kainos.
28. Jeigu, įvykus šių Sąlygų 27 punkte nurodytoms pakartotinėms deryboms, laimėjusio kandidato pasiūlyta kaina neatitinka šių Sąlygų 25 punkte nurodyto reikalavimo ir nėra taikomas šių Sąlygų 26 punktas, komisija inicijuoja kito pagal sudarytą eilę kandidato parduodamo nekilnojamojo turto individualų turto vertinimą. 
29. Tais atvejais, kai pasikeičia pasiūlymų eilė ar derybų rezultatai, komisija visiems derybose dalyvavusiems kandidatams išsiunčia patikslintą informaciją apie derybų rezultatus.
 30. Komisija, priimdama sprendimą dėl derybas laimėjusių kandidatų, vadovaujasi pirkimo dokumentuose nustatytais vertinimo kriterijais, vertina parduodamų gyvenamųjų patalpų dokumentus, atsižvelgia į apžiūros išvadas, derybų rezultatus ir visam pirkimui numatytas lėšas.
31. Sprendimą dėl derybas laimėjusio kandidato komisija priima ne anksčiau kaip po 7 darbo dienų nuo informacijos apie derybų rezultatus (nuo patikslintos informacijos apie derybų rezultatus) raštu išsiuntimo visiems derybose dalyvavusiems kandidatams dienos, išskyrus atvejį, kai derybose dalyvauja vienas kandidatas.
 32. Komisija ne vėliau kaip per 3 darbo dienas nuo sprendimo dėl derybas laimėjusio kandidato priėmimo dienos visiems kandidatams raštu išsiunčia informaciją apie priimtą sprendimą.   
33. Kiekvienas pirkimu suinteresuotas kandidatas, turi teisę pareikšti pretenziją Komisijai. Pretenzija turi būti pareikšta raštu per 5 darbo dienas nuo Komisijos informacijos apie priimtą sprendimą išsiuntimo kandidatams dienos.
34. Komisija privalo išnagrinėti pretenzijas ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, taip pat ne vėliau kaip kitą darbo dieną raštu pranešti pretenziją pateikusiam kandidatui ir kitiems derybose dalyvavusiems kandidatams apie priimtą sprendimą. 


IV. PARAIŠKŲ ATMETIMAS

35. Paraiška atmetama, jeigu:
35.1. gyvenamosios patalpos neatitinka normatyviniuose statybos techniniuose dokumentuose nustatytų reikalavimų, keliamų gyvenamosioms patalpoms; 
35.2. perkamos gyvenamosios patalpos užstatytos ar įkeistos fiziniams ar juridiniams asmenims;
35.3. kandidatas paraišką ir kitus dokumentus pateikė ne lietuvių kalba;
35.4. paraiškos pateiktos po nustatyto termino;
35.5. neužpildyta paraiška (1 priedas) arba techninės būklės aprašymo forma (2 priedas);
35.6. nepateiktos gyvenamųjų patalpų nuosavybę patvirtinančių dokumentų ir kadastrinių matavimų bylos kopijos ar kiti reikalingi dokumentai;
35.7. kandidatas paraišką ir kitus dokumentus pateikė neužklijuotame voke;
35.8. paraiška su priedais nesunumeruota, nesusiūta ir paskutiniojo lapo antroje pusėje nepasirašyta ir nepatvirtinta buto savininko arba jo įgalioto asmens, o juridinio asmens ir antspaudu. Jei pasirašė savininko įgaliotas asmuo, nepridėtas notaro patvirtintas įgaliojimas;
35.9. kandidatas pasiūlė per didelę, ekonomiškai nepagrįstą ir pirkėjui nepriimtiną kainą;
35.10. kandidatas pateikė klaidingus duomenis.

V. VERTINIMO KRITERIJAI
36. Komisijos neatmesti pasiūlymai vertinami pagal ekonomiškai naudingiausio pasiūlymo kriterijų. Gyvenamosios patalpos vertinamos balais.
	Vertinimo kriterijai
	Ekonominio naudingumo įvertinimas, balais 

	Pasiūlyta (suderėta) kaina (C)
	80

	Techninis įvertinimas (T)
	20


 
37. Ekonominio naudingumo nustatymas.

Socialinio būsto ekonominis naudingumas įvertinamas pagal formulę:
S = C + T, kur:
	
	S – ekonominio naudingumo įvertinimas;
	C – kandidato pasiūlytos (suderėtos) socialinio būsto 1 kv. m kainos įvertinimas balų suma;

	C = (Cmin / Cp) X; 

	Cmin – kandidato mažiausia pasiūlyta (suderėta) buto (namo) 1 kv. m kaina litais;
	Cp – kandidato pasiūlyta (suderėta) buto (namo) 1 kv. m kaina litais;
	X – kainos įvertinimo maksimalus balas (X=80)

	T – techninio įvertinimo balų suma;
	T = ∑Ti
	
	Ti – atskirų kriterijų balų suma
	Maksimalus balų skaičius – 100.

VI. PIRKIMO SUTARTIES SUDARYMAS

	38. Komisija priėmusi sprendimą dėl derybas laimėjusio kandidato, parengia pirkimo ataskaitą, kurią kartu su parduodamų nekilnojamųjų daiktų dokumentais pateikia savivaldybės administracijos  direktoriui.
	39. Savivaldybės administracijos direktorius, atsižvelgdamas į Komisijos sprendimą dėl derybas laimėjusio kandidato, pateikia rajono savivaldybės tarybai tvirtinti sprendimo pirkti nekilnojamąjį daiktą savivaldybės nuosavybėn projektą. Savivaldybės administracijos direktorius per 3 darbo dienas nuo rajono savivaldybės tarybos sprendimo įsigaliojimo derybas laimėjusiam kandidatui išsiunčia kvietimą sudaryti pirkimo sutartį.
40. Jeigu kandidatas, kuriam buvo pasiūlyta sudaryti pirkimo sutartį, raštu atsisako ją sudaryti arba iki perkančiosios organizacijos nurodyto laiko neatvyksta sudaryti pirkimo sutarties arba atsisako sudaryti pirkimo sutartį derybose sutartomis sąlygomis, arba atvyksta pasirašyti sutartį, bet jos nepasirašo ir nepateikia svarių motyvų, laikoma, kad jis atsisakė sudaryti pirkimo sutartį. Tokiu atveju Komisija siūlo sudaryti pirkimo sutartį antrajam kandidatui, kurio pasiūlymas pagal derybų rezultatus yra geriausias po atsisakiusio sudaryti pirkimo sutartį.  
Laimėjęs kandidatas, po derybų nepagrįstai atsisakęs sudaryti pirkimo sutartį, sumoka 50 procentų perkančiosios organizacijos patirtų individualaus turto vertinimo išlaidų.  
41. Prieš pasirašydamas pirkimo sutartį, gyvenamųjų patalpų savininkas ar jo įgaliotas asmuo turi pateikti šiuos dokumentus:
41.1. asmens tapatybę patvirtinantį dokumentą, o  juridiniai asmenys - įmonės registracijos pažymėjimą ir įstatus;
41.2. nuosavybės teisę į nekilnojamuosius daiktus patvirtinančius dokumentus;
41.3 kadastro duomenų bylą;
41.4. dokumentus, patvirtinančius, kad parduodamose gyvenamosiose patalpose nėra asmenų, deklaravusių jose gyvenamąją vietą;
41.5. pažymas apie atsiskaitymą už komunalines paslaugas;
41.6. jei sutuoktiniai išsiskyrę – santuokos nutraukimo liudijimo kopiją, jei sutuoktinis miręs – mirties liudijimo kopiją, jei sutuoktiniai turi nepilnamečių vaikų – teismo leidimą;
42. Pirkimo sutartis laikoma sudaryta, kai ją pasirašo rajono savivaldybės įgaliotas asmuo ir laimėtojas, patvirtinus notarui.
43. Visi ginčai sprendžiami šalių susitarimu. Neišsprendus ginčo nustatyta tvarka, kreipiamasi į teismą.
            	44. Pirkimo sutarties sudarymo išlaidas apmoka gyvenamųjų patalpų pardavėjas (laimėtojas).
45. Pinigai už nupirktas gyvenamąsias patalpas pervedami į pardavėjo nurodytą sąskaitą per 15 kalendorinių dienų po pirkimo sutarties ir nekilnojamųjų daiktų perdavimo-priėmimo akto pasirašymo“.
       Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.


Administracijos direktorius                                                                   Dainius Grincevičius



























Parengė 
Biudžeto, turto ir strateginio planavimo skyriaus 
vyriausioji specialistė

Sonata Gruzdaitienė

